stanford-oval/wikipedia huggingface dataset:
Asashōryū Akinori

Asashōryū Akinori vuonna 2009.
Asashōryū Akinori (s. 27. syyskuuta 1980) on mongolialainen entinen sumopainija. Hänestä tuli vuonna 2003 ensimmäinen mongolialainen, joka on saavuttanut sumopainin ylimmän sijoituksen, yokozunan. Vuonna 2005 hän voitti ensimmäisenä sumopainijana kaikki kuusi Honbashoa samana vuonna.
Akinori ilmoitti lopettamisestaan vuoden 2010 helmikuussa sen jälkeen kun häntä syytettiin yökerhon ulkopuolella tapahtuneesta pahoinpitelystä.
All Day and Night

| ”All Day and Night” Jax Jones, Martin Solveig & Madison Beer |
| --- | --- | --- |

Singlen tiedot
 Albumilta: Snacks EP & Europa
 Julkaistu: 28. maaliskuuta 2019
 Formaatti: digitaalinen lataus, suoratoisto
 Tuottaja(t): Jax Jones, Martin Solveig, Ralph (vast.)
 Tyylilaji: EDM, dance
 Kesto: 02.49
 Levy-yhtiö: Polydor Records
Jax Jonesin muut singlet
| ”Play” 2018 | ”All Day and Night” 2019 | ”One Touch” 2019 |
Martin Solveigin muut julkaisut
| ”My Love” 2018 | ”All Day and Night” 2019 | ”Thing for You” 2019 |
Madison Beerin muut julkaisut
| ”Hurts Like Hell” 2018 | ”All Day and Night” 2019 | ”Dear Society” 2019 |
All Day and Night on brittiläisen DJ-tuottaja Jax Jonesin sekä ranskalaisen DJ-tuottaja Martin Solveigin musiikkikappale, jolla esiintyy myös yhdysvaltalaislaulaja Madison Beer. Sen julkaisi Polydor Records digitaalisesti ladattavana ja suoratoistettavana singlenä 28. maaliskuuta 2019. Kappaleen ovat sanoittaneet Jones, Solveig, Becky Hill, Hailee Steinfeld, Kamille, Jin Jin, ja Mark Ralph, joista kaksi ensimmäistä myös tuottivat sen Ralphin kanssa. Kappale tulee olemaan osa Jonesin ja Solveigin "Europa"-projektia ja se on mukana myös Jonesin ensimmäisellä, Snacks EP-levyllä. Kappaleen musiikkivideo julkaistiin 11. huhtikuuta 2019. Videolla nähdään Madison esiintymässä lukuisten ympäri kaupunkia kuvattujen ja runsaasti animoitujen kohtauksien edessä.
"All Day and Night" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Belgiassa (Vallonia), Irlannissa, Isossa-Britanniassa, Liettuassa, Skotlannissa, Unkarissa ja Uudessa-Seelannissa. Lisäksi se on myynyt platinaa Britanniassa. Beer on esittänyt kappaleen livenä Beale Street Music Festivalilla toukokuussa 2019.
Käännös suomeksi
Amine Hebri

| Henkilötiedot |
| --- | --- | --- |
Syntymäaika: 19. huhtikuuta 1990 (ikä 34)
Syntymäpaikka: Athis-Mons, Essonne, Ranska
Pelipaikka: laitapuolustaja
Pituus: 180 senttimetriä
Seura
Seura:  ES Sétif
Pelinumero: -
Junioriseurat
2003–2006 2006–2009:  Nantes  PSG
Seurat
| Vuodet | Seura | O (M) |
| 2009–2010 2010–2011 2011– |  Baulmes  Viry-Châtillon  ES Sétif |  |
Maajoukkue
| 2006 2008 2010 |  Algeria U-17  Algeria U-20  Algeria U-21 | 6 (0) 2 (1) 2 (0) |
Amine Hebri (arab. هبري أمين‎, s. 19. huhtikuuta 1990 Athis-Mons, Ranska) on ranskalais-algerialainen jalkapalloilija. Laitapuolustajana pelaava Hebri edustaa Algerian pääsarjassa ES Sétifiä.
Ura

Hebri pelasi juniorivuotensa Ranskassa, jossa hän edusti Nantesia ja PSG:tä.
Ura > FC Baulmes

Ammattilaisuransa Hebri aloitti Sveitsissä siirryttyään vuonna 2009 Challenge Liigassa pelanneeseen Baulmesiin. Hän joutui kuitenkin jättämään seuran sen jouduttua talousvaikeuksiin.
Ura > Viry-Châtillon

Hebri vietti kesällä 2010 koeajalla Atlético Madridissa, mutta jäätyään ilman sopimusta hän palasi takaisin Ranskaan 14. lokakuuta 2010 allekirjoitettuaan sopimuksen CFA tasolla pelanneen Viry-Châtillonin kanssa.
Ura > ES Sétif

31. tammikuuta 2011 Hebri siirtyi Algerian pääsarjaan ES Sétifiin kolmen ja puolen vuoden sopimuksella.
Maajoukkueura

Hebri on edustanut Algeriaa nuorten maajoukkuetasolla alle 17- ja alle 20-vuotiaissa.
All European Taekwon-Do Federation

All European Taekwon-Do Federation (AETF) on taekwondon eurooppalainen keskusjärjestö. Se toimii International Taekwon-Do Federation (ITF)-maailmanliiton alaisuudessa ja hallinnoi lajin toimintaa Euroopan alueella. Näkyvimpänä toimenaan AETF järjestää vuosittain taekwon-don EM-kisat.
Järjestön päämaja sijaitsee Lublinissa, Puolassa.
Avaruuden Korkeajännitys

Avaruuden Korkeajännitys oli brittiläistä alkuperää oleva sarjakuvalehti, jota Semic-kustantamo julkaisi Suomessa 12 numeroa vuonna 1974. Lehti kertoi tulevaisuudesta, jossa Britannian kuninkaalliset ilmavoimat (Royal Air Force) lentää avaruudessa ja taistelee ulkoavaruuden olentoja vastaan. Sarjakuvan päähenkilö oli hävittäjä-ässä Jet-Ace Logan, joka esiintyi suomeksi myös kahdessa Avaruuden Jättikorkeajännitys -nimellä julkaistussa albumissa.
Nykyisin Avaruuden Korkeajännityksellä on kulttimainetta science fiction -harrastajien keskuudessa. Jet-Ace Loganin seikkailuja on 2000-luvulla julkaistu uudestaan Avaruuden Korkeajännityssarja -nimisinä sarjakuvapokkareina.
Aiheesta muualla

Korkeajännitys Kimmo Lakoman kotisivulla
Betty Okino

Elizabeth Anne "Betty" Okino (s. 4. kesäkuuta 1975 Entebbe, Uganda) on yhdysvaltalainen telinevoimistelun olympiamitalisti.
Okino saavutti Barcelonan olympialaisissa 1992 pronssia joukkuekilpailussa sekä sijoittui kuudenneksi puomilla ja 12:nneksi moniottelussa.
Okino saavutti MM-kilpailuissa hopeaa joukkuekilpailussa vuonna 1991 ja nojapuilla vuonna 1992 sekä pronssia puomilla vuonna 1991
Okinon isä on ugandalainen ja äiti romanialainen.
Anders Samuelsen

| Anders Samuelsen |
| --- | --- |
 Samuelsen syyskuussa 2017
Tanskan ulkoministeri
 28.11.2016–27.6.2019  
Pääministeri:  Lars Løkke Rasmussen
Edeltäjä:  Kristian Jensen
Seuraaja:  Jeppe Kofod
Euroopan parlamentin jäsen
 20.7.2004–26.11.2007  
Henkilötiedot
Syntynyt: 1. elokuuta 1967 (ikä 57) Horsens
Sukulaiset:  Mette Bock (sisko)
Tiedot
Puolue:  Liberaali allianssi (2007–)
Muut puolueet:  Radikaali Venstre (vuoteen 2007)
Koulutus:  Aarhusin yliopisto
Aiheesta muualla
www.anderssamuelsen.dk
Anders Samuelsen (s. 1. elokuuta 1967 Horsens) on tanskalainen poliitikko, joka toimi Liberaalin allianssin puheenjohtajana vuosina 2009–2019 ja istui kansankäräjillä 2001–2004 sekä 2007–2019. Vuosina 2016–2019 hän oli Tanskan ulkoministeri.
Samuelsen istui kansankäräjillä aiemmin sijaisena vuosina 1998–2004 ja oli Euroopan parlamentin jäsenenä 2004–2007 edustaen Radikaalia Venstreä. Samuelsen jätti Radikaalin Venstren ja perusti uuden Ny Alliance -puolueen yhdessä Naser Khaderin ja Gitte Seebergin kanssa toukokuussa 2007. Samana vuonna pidetyissä vaaleissa Samuelsen valittiin kansankäräjille Ny Alliancen edustajana. Puolue muutti nimensä elokuussa 2008 Liberal Allianceksi.
Liberaalin allianssin puheenjohtaja Samuelsenista tuli vuonna 2009 Naser Khaderin jätettyä puolueen sisäisten erimielisyyksien vuoksi. Perustajiin kuulunut Gitte Seeberg oli jättänyt puolueen jo edellisenä vuonna. Samuelsenin johdolla Liberaali allianssi otti suuntansa enemmän kohti liberaaleja teemoja ja talousliberalismia.
Samuelsen erosi Liberaalin allianssin puheenjohtajan paikalta kesäkuun 2019 vaalien jälkeen, missä puolue kärsi vaalitappion sen pudotessa kansankäräjien pienimmäksi puolueeksi. Liberaali allianssi menetti yhdeksän sen 13:sta paikasta myös Samuelsenin pudotessa kansankäräjiltä.
Samuelsenin sisko Mette Bock oli Tanskan kulttuuri- ja kirkkoministeri vuosina 2016–2019.
Aiheesta muualla

Kuvia tai muita tiedostoja aiheesta Anders Samuelsen Wikimedia Commonsissa
Liberaali allianssin verkkosivusto (tanskaksi)
Anders Samuelsen Euroopan parlamentin jäsenet. Euroopan parlamentti.
| 0 | 1 | 2 | 3 |
| --- | --- | --- | --- |
|  | Edeltäjä: Naser Khader | Liberaalin allianssin puheenjohtaja 2009–2019 | Seuraaja: Alex Vanopslagh |
Amagasakin junaonnettomuus

| Amagasakin junaonnettomuus |
| --- | --- |
 Pelastustyöntekijöitä. Taustalla näkyy onnettomuusjunan takapää.
Päivämäärä:  25. huhtikuuta 2005
Aika:  9.19
Paikka:  Amagasaki
Valtio:  Japani
Rataosa:  Fukuchiyama-linja
Liikennöitsijä(t):  JR Nishi-Nihon
Sijainti:  34°44′29.3″N, 135°25′35.7″E
Turman kuvaus:  raiteilta suistuminen
Turman syy:  ylinopeus kaarteessa
Tiedot
Junia osallisena:  1
Juna(t):  pikajuna 5418M
Kuolleita:  107
Loukkaantuneita:  562
Amagasakin junaonnettomuus (jap. JR福知山線脱線事故, JR Fukuchiyama-sen dassenjiko) tapahtui 25. huhtikuuta 2005, kun Amagasakia lähestynyt JR Nishi-Nihonin pikajuna suistui kaarteessa raiteilta. Juna törmäsi radan vieressä olleeseen asuinkerrostaloon. Kaksi etummaista vaunua päätyi kerrostalon pysäköintihalliin ja murskautui pahoin. Kolmas vaunu pysähtyi rakennuksen ulkoseinää vasten. Kaksi muuta vaunua suistui raiteilta, mutta ei törmännyt rakennukseen. Junan kaksi viimeistä vaunua jäivät raiteille. Onnettomuudessa kuoli junan kuljettaja ja 106 matkustajaa. Lisäksi 562 matkustajaa loukkaantui.
Onnettomuuden välitön syy oli ylinopeus: juna kulki mutkassa 116 km/h nopeudella, kun rajoitus oli 70 km/h. Ylinopeuteen johti matkalla aiemmin tapahtunut kuljettajan virhe. Itamin rautatieasemalla juna pysähtyi 72 metriä liian pitkälle ja jäi siksi noin 80 sekuntia aikataulusta jälkeen. Junan kuljettaja Ryūjirō Takami yritti ottaa myöhästymistä kiinni, ja juna kulki virheen jälkeen yli 120 km/h nopeudella. Amagasakin rautatieasemaa edeltävässä mutkassa Takami käytti jarrua vasta 16–22 sekuntia myöhemmin kuin olisi pitänyt, ja juna suistui raiteilta.
Junayhtiö JR Nishi-Nihonilla oli käytäntönä laittaa virheitä tehneet kuljettajat nikkin kyōiku -nimellä tunnettuun uudelleenkoulutusohjelmaan. Todellisuudessa nikkin kyōikun tarkoitus ei ollut parantaa kuljettajien ajotaitoa, vaan se oli lähinnä rangaistus. Takami oli ollut nikkin kyōikussa aiemmin. Onnettomuuden aikaan hän oli todennäköisesti huolissaan siitä, miten saisi virheensä ja myöhästymisen selitettyä, jotta välttäisi rangaistukset, eikä hän siksi keskittynyt riittävästi junan kuljettamiseen.
Juna ja matkustajat

Onnettomuusjunassa oli seitsemän vaunua. Vaunujen tarkemmat tiedot sekä kuolleiden ja loukkaantuneiden jakautuminen vaunuittain löytyvät oheisesta taulukosta.
| Nro | Tyyppi ja numero | Kuolleita | Loukk>  |
| --- | --- | --- | --- |
| 1 | KUHA 207-17 | 43 | 49 |
| 2 | MOHA 207-31 | 57 | 75 |
| 3 | MOHA 206-17 | 3 | 157 |
| 4 | KUHA 206-129 | 0 | 102 |
| 5 | KUMOHA 207-1033 | 0 | 70 |
| 6 | SAHA 207-1019 | 0 | 58 |
| 7 | KUHA 206-1033 | 0 | 41 |
| henkilön sijainti ei tiedossa | henkilön sijainti ei tiedossa | 4 | 10 |
| Yhteensä | Yhteensä | 107 | 562 |
Tapahtumat

JR Nishi-Nihonin pikajunan 5418M reitti kulki Takarazukan rautatieasemalta Doshisha-maen rautatieasemalle Fukuchiyama-linjaa pitkin. Matkalla junan oli tarkoitus pysähtyä muun muassa Itamin rautatieasemalla. Juna pysähtyi kuitenkin Itamissa noin 72 metriä liian pitkälle ja joutui peruuttamaan takaisin laiturille. Juna jäi tämän vuoksi noin 80 sekuntia aikataulusta jälkeen.
Juna lähti Itamista kello 9.16.10. Ottaakseen myöhästymistä kiinni kuljettaja ajoi ylinopeutta: junan nopeus nousi 124–125 km/h:iin, kun suurin sallittu nopeus oli 120 km/h. Juna ohitti Tsukaguchin rautatieaseman kello 9.18.22, jolloin aikataulusta oltiin jäljessä enää 72 sekuntia. Tsukaguchin asemalaiturin päässä, jossa jarrutus olisi tullut aloittaa, nopeutta oli 122 km/h.
Tsukaguchin aseman jälkeen alkoi oikealle kääntyvä mutka, jossa nopeusrajoitus oli 70 km/h. Juna tuli mutkaan 116 km/h nopeudella. Kuljettaja aloitti jarrutuksen kello 9.18.50. Nopeus hidastui 105 km/h:iin, mutta ensimmäinen vaunu kallistui vasemmalle ja suistui raiteilta kello 9.18.54.
Vaunut 1–5 suistuivat onnettomuudessa raiteilta. Ensimmäinen ja toinen vaunu syöksyivät asuinkerrostalon pysäköintihalliin ja murskautuivat pahoin, kolmas vaunu jäi rakennuksen ulkopuolelle ja neljäs ja viides vaunu kolmannen taakse. Kaksi viimeistä vaunua pysyi raiteilla. Viimeinen vaunu pysähtyi kello 9.19.04.
Onnettomuusjunan kaltainen 207-sarjan junayksikkö.
Barbara Parkins

Barbara Parkins antamassa nimikirjoitusta vuonna 2006.
Barbara Parkins (s. 22. toukokuuta 1942 Vancouver, Brittiläinen Kolumbia) on kanadalainen televisio- ja elokuvanäyttelijä.
Parkins oli 16-vuotias muuttaessaan Los Angelesiin, jossa hän pääsi Hollywoodiin ja sitä kautta aloitti näyttelijänuransa. Hänen aiempia töitään olivat olleet laulaminen ja tanssiminen yökerhoissa. Hän on esiintynyt muun muassa televisiosarjoissa Lahjomattomat, Perry Mason yllättää ja Peyton Place sekä Jacqueline Susannin elokuvassa Nukkelaakso. Hän oli mukana myös osittain Suomessa kuvatussa elokuvassa Kremlin kirje (1970).
Aiheesta muualla

Barbara Parkins Internet Movie Databasessa. (englanniksi)
Andrei Perlov

| Mitalit> Miesten yleisurheilu.Maa:   Yhdistynyt joukkue. Olympialaiset  | Mitalit> Miesten yleisurheilu.Maa:   Yhdistynyt joukkue. Olympialaiset  | Mitalit> Miesten yleisurheilu.Maa:   Yhdistynyt joukkue. Olympialaiset  | Miesten yleisurheilu> Maa:   Yhdistynyt joukkue. |
| --- | --- | --- | --- |
|  Kultaa | Barcelona 1992 | 50 km kävely |  |
Maa:   Neuvostoliitto
| MM-kilpailut  | MM-kilpailut  | MM-kilpailut  |  |
|  Hopeaa | Tokio 1991 | 50 km kävely |  |
| EM-kilpailut  | EM-kilpailut  | EM-kilpailut  |  |
|  Kultaa | Split 1990 | 50 km kävely |  |
Andrei Borisovitš Perlov (ven. Андрей Борисович Перлов, s. 12. joulukuuta 1961) on kävelijä, joka olympiakultaan huipentuneella urallaan edusti Neuvostoliittoa ja myöhemmin Venäjää.
Perlov voitti 50 kilometrin kävelystä kultamitalin EM-kisoista 1990 samoin kuin Barcelonan olympialaisista 1992. Tokion MM-kisoissa 1991 hän tuli maaliin kaulatusten silloisen maanmiehensä Aleksandr Potašovin kanssa. Miesten tavoitteena oli saada molemmille ystävyksille jaettu kultamitali, mutta tuomaristo antoi maalikamerakuvan perusteella kultamitalin Potašoville ja Perlov sai hopeaa.
50 kilometrillä Perlov voitti Neuvostoliiton mestaruuden vuosina 1984, 1985 sekä 5. elokuuta 1989 Leningradissa ajalla 3.37.41, mikä on vielä heinäkuussa 2007 kaikkien aikojen kymmenenneksi nopein aika. 20 kilometrillä hän voitti Neuvostoliiton mestaruuden 26. toukokuuta 1990 ennätysajallaan 1.18.20.
Maailmancupissa Perlov oli toinen vuosina 1985 ja 1989.
Aiheesta muualla

Andrei Perlov Kansainvälinen yleisurheiluliitto. (englanniksi)
Betty Oliphant

Betty Oliphant (5. elokuuta 1918 Lontoo, Englanti – 12. heinäkuuta 2004 St. Catharines, Ontario) oli englantilaissyntyinen balettipedagogi. Hän muutti vuonna 1947 Kanadaan, jossa hänestä tuli Kanadan kansallisen balettikoulun ensimmäinen rehtori vuonna 1959. Tässä asemassa hän toimi vuoteen 1989 saakka. Hän oli myös yksi Kanadan kansallisbaletin taiteellisista johtajista vuosina 1969–75. Hän koulutti lukuisia tanssijoita ja opettajia, joiden joukossa olivat Karen Kain, Frank Augustyn, Martine van Hamel, James Kudelka ja John Alleyne.
Oliphantilla oli maailmanlaajuista kysyntää opettajana, joten hän vierailikin säännöllisesti muun muassa Neuvostoliitossa. Hän sai uransa aikana lukuisia palkintoja ja tunnustuksia, kuten Kanadan ritarikunnan Companion-arvon (1985).
Amispop

| --- | --- |
:  
: Wikipediassa ei tällä hetkellä ole varsinaista artikkelia aiheesta Amispop. Katso amispop Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Andrei Potaitšuk

| Andrei Potaitšuk> Henkilötiedot |
| --- | --- |
Syntynyt: 18. elokuuta 1970 (ikä 54) Temirtau, Neuvostoliitto
Kansalaisuus:   Venäjä
Jääkiekkoilija
Lempinimi:  Pota
Pelipaikka:  oikea laitahyökkääjä
Maila:  vasen
Pituus:  177 cm
Paino:  98 kg
Pelaajaura
Pääsarjaura:  1987–2007
Seurat:  Krylja Sovetov (NL/IVY/KVL/RUS-2) Sparta Praha (ČEL) HPK (SML) Ässät (SML) Kärpät (SML) Himik Moskovan alue (RSL) Metallurg Novokuznetsk (RSL) Dmitrov (RUS-2)
NHL-varaus:  11. kierros, 246. varaus, 1992 Calgary Flames
Andrei Aleksandrovitš Potaitšuk (ven. Андрей Александрович Потайчук, s. 18. elokuuta 1970 Temirtau, Kazahstanin SNT, Neuvostoliitto) on venäläinen entinen jääkiekkoilija.
Ura

Potaitšuk lähti 16-vuotiaana 500 000 asukkaan Temirtausta Moskovaan, jossa hän pelasi seitsemän kauden ajan Krylja Sovetovissa ja opiskeli valmentajaksi. Hän pelasi myös kolme kautta Tšekin Extraligan Sparta Prahassa ennen siirtymistään Suomen SM-liigaan kaudeksi 1997–1998. Hän aloitti HPK:ssa, mutta siirtyi kesken kauden Ässiin, jota hän edusti vuoteen 2000 asti. Kaudet 2000–2003 hän pelasi Kärpissä, jossa hän saavutti viimeisellä kaudellaan SM-hopeaa.
Suomen reissunsa jälkeen Potaitšuk palasi Venäjälle Moskovan alueen Himikiin, josta hän jatkoi Metallurg Novokuznetskin ja Dmitrovin kautta Krylja Sovetoviin. Potaitšuk pelasi myös Venäjän maajoukkueessa vuoden 1996 MM-kilpailuissa.
Potaitšuk päätti pelaajauransa kauteen 2007–2008 ja on sittemmin siirtynyt valmennustehtäviin. Kaudella 2008–2009 hän toimi Moskovan Spartakin apuvalmentajana.
Bajirao Mastani

| Bajirao Mastani |
| --- | --- |

Ohjaaja:  Sanjay Leela Bhansali
Käsikirjoittaja:  Sanjay Leela Bhansali Prakash Kapadia
Tuottaja:  Sanjay Leela Bhansali Kishore Lulla
Säveltäjä:  Sanjay Leela Bhansali
Kuvaaja:  Sudeep Chatterjee
Leikkaaja:  Rajesh G. Pandey
Pääosat:  Ranveer Singh Deepika Padukone Priyanka Chopra
Valmistustiedot
Valmistusmaa:  Intia
Tuotantoyhtiö:  SLB Films Eros International
Levittäjä:  Eros International iTunes
Ensi-ilta:  18. joulukuuta 2015
Kesto:  158 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Bajirao Mastani on vuonna 2015 ensi-iltansa saanut intialainen historiallinen draamaelokuva, jonka on ohjannut ja tuottanut Sanjay Leela Bhansali. 1700-luvulle sijoittuva elokuva kertoo Maratin valtakunnan peshwa (pääministeri) Baji Rao I:stä ja tämän toisesta vaimosta Mastanista. Nimirooleja näyttelevät Ranveer Singh ja Deepika Padukone, ja Priyanka Chopra näyttelee Baji Raon ensimmäistä vaimoa Kashibaita.
Bajirao Mastani sai ensi-iltansa 18. joulukuuta 2015. Elokuva sai hyvän vastaanoton sekä kriitikoilta että yleisöltä. Se sai Filmfare Awards -gaalassa kaksitoista ehdokkuutta ja voitti yhdeksän palkintoa, mukaan lukien parhaasta elokuvasta, ohjauksesta, miespääosasta ja naissivuosasta.
Näyttelijät

| 0 | 1 | 2 |
| --- | --- | --- |
|  Ranveer Singh  | … |  Baji Rao I   |
|  Deepika Padukone  | … |  Mastani   |
|  Priyanka Chopra  | … |  Kashibai   |
|  Tanvi Azmi  | … |  Radhabai   |
|  Aditya Pancholi  | … |  Shripad Rao   |
|  Milind Soman  | … |  ministeri Pant   |
|  Vaibbhav Tatwawdi  | … |  Chimaji Appa   |
|  Ayush Tandon  | … |  Balaji Baji Rao   |
|  Mahesh Manjrekar  | … |  Chhattrapati Shahu   |
|  Raza Murad  | … |  Chin Qilich Khan   |
|  Sukhada Khandkekar  | … |  Anubai   |
|  Anuja Gokhale  | … |  Bhiubai   |
Tuotanto

Bhansali suunnitteli Bajirao Mastania noin viidentoista vuoden ajan. Hän halusi alun perin elokuvansa Hum Dil De Chuke Sanam parin Salman Khanin ja Aishwarya Rain näyttelemään päärooleja tähän elokuvaan, mutta ei saanut enää palkattua heitä yhteiseen elokuvaan parin eron jälkeen. Tämän jälkeen Bhansali palkkasi Khanin ja Kareena Kapoorin päärooleihin ja Rani Mukerjin Kashibain rooliin. Elokuva kuitenkin hyllytettiin, kun Khan ja Kapoor siirtyivät muihin projekteihin ja Bhansali keskittyi seuraavan elokuvansa ohjaamiseen. Spekulaatio elokuvan tuotannosta ja roolituksesta jatkui seuraavina vuosina.
Heinäkuussa 2014 varmistui, että Ranveer Singh ja Deepika Padukone (Bhansalin elokuvan Goliyon Ki Raasleela Ram-Leela pari) näyttelevät nimirooleja ja Priyanka Chopra näyttelee Kashibaita. Singhin ja Padukonen täytyi käydä läpi laaja valmistautumisprosessi elokuvaa varten. Singhin piti opetella marathin kieltä ja ratsastusta, sekä ajella päänsä ja kohottaa painoaan. Padukone opetteli miekkailua, ratsastusta ja taistelulaji kalarippayattua. Chopra harjoitteli peshwojen puhumaa marathin murretta.
Soundtrack

Kaikki sävellykset Sanjay Leela Bhansali.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Laulaja(t) | Kesto |  |  |  |  |  |
| 1. | ”Deewani Mastani” | Siddharth-Garima | Shreya Ghoshal | 5.40 |  |  |  |  |  |
| 2. | ”Aayat” | A. M. Turaz | Arijit Singh | 4.22 |  |  |  |  |  |
| 3. | ”Malhari” | Prashant Ingole | Vishal Dadlani | 4.05 |  |  |  |  |  |
| 4. | ”Mohe Rang Do Laal” | Siddharth-Garima | Pandit Birju Maharaj, Shreya Ghoshal | 3.52 |  |  |  |  |  |
| 5. | ”Albela Sajan” | Siddharth-Garima | Shashi Suman, Kunal Pandit, Prithvi Gandharva, Kanika Joshi, Rashi Raagga, Geetikka Manjrekar | 3.29 |  |  |  |  |  |
| 6. | ”Ab Tohe Jane Na Doongi” | A. M. Turaz | Payal Dev, Shreyas Puranik | 3.54 |  |  |  |  |  |
| 7. | ”Pinga” | Siddharth-Garima | Shreya Ghoshal, Vaishali Mhade | 4.16 |  |  |  |  |  |
| 8. | ”Aaj Ibaadat” | A. M. Turaz | Javed Bashir | 4.45 |  |  |  |  |  |
| 9. | ”Fitoori” | Prashant Ingole | Vaishali Mhade, Ganesh Chandanshive | 3.56 |  |  |  |  |  |
| 10. | ”Gajanana” | Prashant Ingole | Sukhwinder Singh | 3.34 |  |  |  |  |  |
|  |  |  |  | 41.53 |  |  |  |  |  |
Vastaanotto

Bajirao Mastani sai pääasiassa positiivisia arvosteluja kriitikoilta. Subhash K. Jha antoi elokuvalle viisi tähteä viidestä kutsuen sitä ”mestariteokseksi”, ja vertasi sitä klassikkoelokuvaan Mughal-E-Azam.
Aiheesta muualla

Bajirao Mastani Internet Movie Databasessa (englanniksi)
Bajirao Mastani AllMoviessa. (englanniksi)
Amisit

| Amis |
| --- | --- |

Väkiluku:  213 514
Asuinalueet:   Taiwan
Kielet:  kiina, amis
Uskonnot:  kristinusko, animismi
Sukulaiskansat:  muut Taiwanin alkuperäiskansat
Amisit (omakielinen nimi: Amis tai Pangcah, kiin.: 阿美族; pinyin: Āměizú) ovat yksi Taiwanin alkuperäiskansoista, jotka ovat perinteisesti asuneet maan itärannikolla, nykyisen Hualienin ja Taitungin piirikuntien alueella.
Vuonna 2020 Taiwanin alkuperäiskansojen neuvoston mukaan amisien määrä oli 213 514, mikä tekee heistä Taiwanin suurimman alkuperäiskansan.
Suurin osa (noin 75 %) amiseista on kristittyjä, 10 % harjoittaa animismia ja loput 15 % muita uskontoja.
Perinteisesti amisien tärkein elinkeino on ollut kaskiviljely. Viljeltyjä kasveja ovat muun muassa bataatti, tupakka ja hirssi. Nykyään amiseja edustavat viljelijät tuottavat myös yhä enemmän riisiä.
Japanin vallan aikana japanilaiset siirtomaaisännät jakoivat amisit kolmeen alaryhmään, mutta sittemmin ryhmiä on katsottu olevan viisi.
Amisien klaanit ovat perinteisesti seuranneet äitilinjaa, jossa ensisijaisesti vanhimmat tyttäret perivät äitiensä omaisuuden. Naisilla ja miehillä on kuitenkin samat oikeudet ja velvollisuudet, ja jopa tuhathenkisiä kyliä johtaa päällikkö. Pariskunnan mennessä naimisiin mies muuttaa perinteisesti vaimonsa perheeseen.
Aurinkolentokone

Aerovironmentin Centurion aurinkolentokone.
Wikimedia Commonsissa on kuvia tai muita tiedostoja aiheesta .
Aurinkolentokone on lentokone, joka käyttää voimanlähteenään aurinkoenergiaa.
Aurinkoenergian avulla maapallon ympäri aikova ryhmä teki lentokoneensa ensimmäisen koelennon torstaina 3. joulukuuta 2009 Sveitsissä Dübendorfin kentällä. Sveitsiläisen seikkailijan Bertrand Piccardin johtama ryhmä pyrkii lentämään Maan ympäri auringon voimalla vuonna 2012.
Jo vuonna 2007 brittiläinen aurinkovoimalla toimiva ultrakevyt lentokone teki aurinkoenergialla tehtyjen lentojen pituusennätyksen. Ase- ja turvatekniikkayritys Qinetiqin Zephyrin miehittämätön kone lensi yhtämittaisesti 54 tuntia. Myöhemmin se teki vajaan 34 tunnin lennon. Lennon aikana kone nousi noin 18 kilometrin korkeuteen. Kokeet tehtiin elokuussa 2007 New Mexicossa Yhdysvalloissa.
Anders Sandøe Ørsted

| Anders Sandøe Ørsted |
| --- | --- |

Tanskan pääministeri
 21. huhtikuuta 1853 – 12. joulukuuta 1854  
Monarkki:  Fredrik VII
Edeltäjä:  Christian Albrecht Bluhme
Seuraaja:  Peter Georg Bang
Henkilötiedot
Syntynyt: 21. joulukuuta 1778 Rudkøbing, Tanska
Kuollut: 1. toukokuuta 1860 (81 vuotta) Kööpenhamina, Tanska
Tiedot
Puolue:  Højre
Anders Sandøe Ørsted (21. joulukuuta 1778 Rudkøbing – 1. toukokuuta 1860) oli tanskalainen oikeustieteilijä ja poliitikko, joka toimi Tanskan pääministerinä vuosina 1853–1854.